زبیدہ آغا

زبیدہ آغا (اردو: زبیدہ آغا) (انگریزی: Zubeida Agha) (ڄَمَّݨ دا سال: ١٩٢٢ء – فوت تِھیوݨ دی تَرِیخ: ٣١ اکتوبر ١٩٩٧ء) پاکستان نال تعلّق رکّھݨ آلی مہان٘دری مصورہ ہَن۔ اُوہ پاکستان وِچ تجریدی مصوری دی بانیاں وِچ ڳِݨڑی وین٘دی ہَن۔گرینڈ ڈیم آف پاکستانی آرٹ، سلوت علی، روزنامہ ڈان، کراچی، 25 جنوری 2015ء

 حیاتی دا احوال 
زبیدہ آغا ١٩٢٢ء وِچ لائل پور، (موجودہ فیصل آباد)، برطانوی ہند (موجودہ پاکستان) وِچ ڄَمّی ہئی۔http://nation.com.pk/islamabad/01-Nov-2012/modern-painter-zubeida-remembered ص 807، پاکستان کرونیکل، عقیل عباس جعفری، ورثہ / فضلی سنز، کراچی، 2010ء١٩٤٤ء وِچ کنیئرڈ کالج لاہور توں تعلیم حاصل کرݨ دے بعد اُوں ویلے دے مہان٘درے مصوّر بی سی سانیال دے سٹوڈیو تُوں تصویر کشی دا اَغاز کِیتا۔ ١٩٤٦ء وِچ اِنّھاں کُوں شہرہ آفاق مصور پکاسو دے شَگِرد "ماریو پرلنگیری" توں مصوری سِکّھݨ دا موقع مِلیا۔ اِیں ورھے اُنّھاں نے لاہور وِچ ہِک ساجھی نمائش وِچ اپݨے چار فن پارے اَتے ݙو مجسمیاں دی نمائش کِیتی جِنّھاں نے وَݙّی دُھم پاتی۔

ہند دی ونڈ دے بعد اِنّھاں کُوں ٻاہرلے مُلخ سِکھلائی گِھنَّݨ اَتے فن پاریاں دی نمائش کرݨ دے وی اَݨ ڳِݨت موقعے مِلّے۔ ١٩٧١ء وِچ اِنّھاں کُوں راولپنڈی وِچ معاصر مصوری دی آرٹ گیلری اُسارݨ دا موقع مِلّیا۔ جین٘دی اُوہ ١٩٧٧ء تئیں ڈائریکٹر رہی ہَن۔ اِیں گیلری نال سنڳت دے وِچالے وِچ اُنّھاں دی اپݨی مصوری دی رفتار ٻہوں گَھٹ تِھی ڳئی اَتے اِنّھاں دی مصوری دی ٻہوں گَھٹ نمائشاں منعقد تِھی سڳیاں۔

اِنّھاں دے دُھم پاوݨ آلے فن پاریاں وِچ Evening، Blue Vase، Deserted Street، The Flood، Carnival and Red Flowers، Beethoven’s Fifth Symphony  اَتے Iceberg شامل ہِن۔

 اعزازات 
حکومتِ پاکستان نے زبیدہ آغا دی فن وِچ خدمتاں کُوں چِتوین٘دے ہوئے اُنّھاں کُوں ١٤ اگست، ١٩٦٥ء کُوں صدارتی تمغائے حسنِ کارکردگی ݙِتّا۔ پاکستان پوسٹ نے ١٤ اگست، ٢٠٠٦ء کُوں پاکستان دے مہان٘درے مصوراں اُتے مبنی ٤٠ روپے مالیت دی ڈاک ٹِکٹ شیٹ دا اِجراء کِیتا، اِنّھاں وِچ زبیدہ آغا وی شامل ہَن۔http://www.pakpost.gov.pk/stamps2006.html

 وفات 
زبیدہ آغا ٣١ اکتوبر، ١٩٩٧ء کُوں لاہور، پاکستان وِچ فوت تِھی ڳئی۔

 حوالہ جات 

ونکی:تمغائے حسنِ کارکردگی گِھنَّݨ آلے
ونکی:پاکستانی شخصیّتاں
ونکی:پاکستانی مہان٘درے زنانیاں
ونکی:پاکستانی مہان٘درے تِریمتاں
ونکی:پاکستانی مہان٘درے شخصیّتاں
ونکی:پاکستانی فنکار زنانیاں
ونکی:پاکستانی فنکار
ونکی:فنکار زنانیاں
ونکی:مصور زنانیاں
ونکی:پاکستانی مصور